
Parlamentul  României

	Comisia pentru agricultură, silvicultură, industrie alimentară şi servicii specifice

	
	Bucureşti,  03.11.2020
                 Nr. 4c-5/548





RAPORT 
asupra proiectului de Lege pentru completarea Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice

(PLx 645/2020)

În conformitate cu prevederile art.94 și 115 alin.(3) din Regulamentul Camerei Deputaţilor, Comisia pentru agricultură, silvicultură, industrie alimentară şi servicii specifice a fost sesizată în dezbatere pe fond, în procedură de urgență, cu Proiectul de Lege pentru completarea Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice , transmis cu adresa nr. PLx 645 din 20 octombrie 2020 și înregistrat sub nr. 4c-5/516/21.10.2020.
Senatul, în calitate de primă Cameră sesizată, a adoptat proiectul de Lege în şedinţa din 14 octombrie 2020. 
Camera Deputaţilor este Cameră decizională, potrivit prevederilor art.75 din Constituţia României şi ale art. 91 alin.(9) pct. 1 din Regulamentul Camerei Deputaţilor, republicat.
La întocmirea raportului comun Comisiile au avut în  vedere:
· avizul favorabil al Consiliului Legislativ (nr. 863/25.08.2020);
· avizul favorabil al Consiliului Economic și Social (nr. 7376/13.08.2020);
Proiectul de lege are ca obiect de reglementare completarea Ordonanței Guvernului nr.37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice, aprobată cu modificări și completări prin Legea nr.338/2005, cu modificările și completările ulterioare, în sensul introducerii unor facilități fiscale, pentru grupurile și organizațiile de producători, care comercializează produse agricole și silvice.
		Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 3 noiembrie 2020.
		Membrii Comisiei au participat la dezbateri conform listei de prezență.
La dezbateri a  participat ca invitat, în conformitate cu prevederile art. 55 din Regulamentul Camerei Deputaţilor, republicat, cu modificările și completările ulterioare, domnul Sorin Roșu-Mareș, secretar de stat în cadrul Ministerului Agriculturii și Dezvoltării Rurale.
[bookmark: _GoBack]În urma examinării proiectului de Lege şi a opiniilor exprimate, deputații Comisiei pentru agricultură, au hotărât cu majoritate de voturi, să supună Plenului Camerei Deputaților, spre dezbatere și adoptare Proiectul de Lege pentru completarea Ordonanţei Guvernului nr.37/2005 privind recunoaşterea şi funcţionarea grupurilor şi organizaţiilor de producători, pentru comercializarea produselor agricole şi silvice, cu amendamentele admise redate în anexa care face parte integrantă din prezentul raport.
În raport cu obiectul şi conţinutul său, proiectul de lege face parte din categoria legilor ordinare.


	                      PREŞEDINTE,
                    Alexandru STĂNESCU
	                                         SECRETAR,
                                         Dan CIOCAN







	Consilier parlamentar,
Alexandra Simionel
	

	

	



Anexă 
AMENDAMENTE ADMISE - PLx 645/2020 
  
	Nr. crt.
	Text Senat
	Text propus de Comisie
(autorul amendamentului)
	Motivarea amendamentelor

	0
	1
	2
	3

	1. 
	L E G E 
pentru completarea Ordonanței Guvernului nr.37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice
	
Nemodificat
	

	2. 
	Articol unic.- După articolul 17 din Ordonanța Guvernului nr.37/2005 privind recunoașterea și funcționarea grupurilor și organizațiilor de producători, pentru comercializarea produselor agricole și silvice, publicată în Monitorul Oficial al României, Partea I, nr.652 din 22 iulie 2005, aprobată cu modificări și completări prin Legea nr.338/2005, cu modificările și completările ulterioare, se introduce un nou articol, art. 17¹, cu următorul cuprins:
	Nemodificat
	

	3. 
	„Art.17¹.- (1) Prin derogare de la prevederile Legii nr.227/2015 privind Codul fiscal, cu modificările și completările ulterioare, activitatea grupurilor și organizațiilor de producători, constituite conform prevederilor Regulamentului (UE) nr.1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr.922/72, (CEE) nr.234/79, (CE) nr.1037/2001 și (CE) nr.1234/2007, beneficiază de umătoarele măsuri:
a) scutirea de la plata impozitului pe profit a grupurilor/organizațiilor de producători care procesează produsele agricole și/sau care produc/comercializează material genetic și/sau au activitate de creștere și/sau activitate de reproducție, astfel: pentru primii 5 ani de la data intrării în producție, în cazul celor nou-înființate și pentru o perioadă de 5 ani începând cu luna următoare intrării în vigoare a prezentei legi, pentru cele deja înființate;
b) scutirea de la plata impozitului pe profit a grupurilor/organizațiilor de producători astfel: pentru primii 10 ani de la începerea desfășurării activității în cazul celor nou-înființate și pentru o perioadă de 10 ani începând cu luna următoare intrării în vigoare a prezentei legi pentru cele deja înființate, care în anul fiscal precedent au evidențiat cantități de stocuri în proporție de minimum 70% din totalul acestora provenind din tranzacții cu/pentru membrii și/sau din producția proprie;

c) grupurilor/organizațiilor de producători care îndeplinesc condițiile de microîntreprinderi nu intră sub incidența Titlului III «Impozitul pe veniturile microîntreprinderilor» și datorează impozit pe profit;


d) scutirea grupurilor/organizațiilor de producători de la plata impozitului pe cladirile și pe terenurile aflate în patrimoniul grupului/organizației de producători. Scutirea se acordă în condițiile în care în anul fiscal precedent la nivelul grupului/organizației de producători, minimum 70% din totalul, cantităților de stocuri au provenit din tranzacții cu/pentru membrii și/sau din producția proprie.



e) scutirea membrilor grupurilor/organizațiilor de producători de la plata impozitului pe arendă în cazul terenurilor luate în arendă de către grupurile/organizațiile de producători de la aceștia.
              (2) Facilitățile fiscale prevăzute la alin.(1) lit.e) se acordă în integralitate membrilor grupurilor/organizațiilor de producători care au valorificat în anul anterior celui pentru care se datorează impozitele cel puțin 50% din producția obținută prin/către grupurile/organizațiile de producători.”
	Art.17¹.- (1) Prin derogare de la prevederile Legii nr.227/2015 privind Codul fiscal, cu modificările și completările ulterioare, activitatea grupurilor și organizațiilor de producători, constituite potrivit prevederilor Regulamentului (UE) nr.1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr.922/72, (CEE) nr.234/79, (CE) nr.1037/2001 și (CE) nr.1234/2007, beneficiază de umătoarele măsuri:
Nemodificat









b) scutirea de la plata impozitului pe profit a grupurilor/organizațiilor de producători astfel: pentru primii 5 ani de la începerea desfășurării activității în cazul celor nou-înființate și pentru o perioadă de 5 ani începând cu luna următoare intrării în vigoare a prezentei legi pentru cele deja înființate, care au realizat până la 31 decembrie a anului calendaristic precedent o cifră de afaceri anuală netă de până la 10.000.000 euro, cursul de schimb fiind cel valabil la încheierea exercițiului financiar în care s-a realizat cifra de afaceri;
c) grupurilor/organizațiilor de producători, care îndeplinesc condițiile de microîntreprinderi, nu li se aplică prevederile Titlului III «Impozitul pe veniturile microîntreprinderilor» din Legea nr.227/2015, cu modificările și completările ulterioare;
 d) scutirea grupurilor/organizațiilor de producători și membrilor acestora de la plata impozitului pe cladirile și pe terenurile aflate în patrimoniul lor utilizate pentru prestarea de servicii pentru membrii grupurilor/organizațiilor de producători sau utilizate de către membri în scopul desfășurării activității agricole pentru obținerea producției valorificate prin /către grupul/organizația de producători  pe întreg  lanțul alimentar al produsului agricol;
Nemodificat          
             


              
              (2) Facilitățile fiscale prevăzute la alin.(1) lit.e) se acordă în integralitate membrilor grupurilor/organizațiilor de producători care au valorificat în anul anterior celui pentru care se datorează impozitele un procent minim prevăzut la art. 6 alin. (1) lit.d) pct. 3 din producția obținută prin/către grupurile/organizațiile de producători.

